== Øvrige besættelser ==
=== Dortheavej 63 ===
Huset på Dortheavej, også kaldet ''Ungdomshus nr. 2'', var en tom erhvervsejendom, på [[Dortheavej (København)|Dortheavej]] 63 i [[Københavns Nordvestkvarter]] (umiddelbart ved siden af kulturhuset, der senerehen skulle blive til [[Ungdomshuset på Dortheavej 61]]), der lørdag den [[13. januar]] [[2007]] blev [[bz-bevægelsen|besat]]. Huset, som er bygget sammen med et kulturhus, blev af initiativtagerne, [[Initiativet for Flere Ungdomshuse]], hurtigt døbt ''Villa Villekulla'' efter den autoritetstrodsende [[Pippi Langstrømpe]]s hus. Initiativet er ifølge dets talsmand Mads Clausen uden organisatorisk forbindelse til Ungdomshuset på Jagtvej, men flere af deltagerne, ham selv inklusive, var også brugere af Jagtvej 69<ref>[http://politiken.dk/indland/article225623.ece Unge vil blive i besat hus, Politiken, 13.01.2007]</ref>. Gruppen opfordrede med besættelsen de københavnske politikere til at købe huset til dem af ejeren, De Forenede Ejendomsselskaber. Ejeren var imidlertid ikke interesseret i at sælge<ref>[http://politiken.dk/indland/article225585.ece Ejer kræver de unge smidt ud, Politiken, 13.01.2007]</ref>. Efter at have givet de unge [[frit lejde]] til at forlade huset uden at blive anholdt, valgte politiet at trække sig tilbage. Kulturborgmester [[Martin Geertsen]] ([[Venstre|V]]) afviste i forbindelse med besættelsen al fremtidig dialog med henblik på at etablere et nyt ungdomshus.
Filosofi Historie Kultur Foreninger Organisationer